A Bizottság 347/2001/EK rendelete

(2001. február 19.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2559/2000/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel:

(1) Az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) Indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezései értelmében a jogosultak még három hónapig hivatkozhassanak.

(5) Az e rendeletben előírt rendelkezések összhangban vannak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A tagállamok vámhatóságai által közzétett és az e rendelet rendelkezéseinek meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. február 19-én.

a Bizottság részéről

Frederik Bolkestein

a Bizottság tagja

[1] HL L 293., 2000.11.22., 1. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Négy tétel a kiskereskedelmi forgalom számára összecsomagolva, az alábbiak szerint: | | Ez a négy tétel nem tekinthető "a kiskereskedelmi forgalom számára összeállított készletnek", mert nem adott igényt elégítenek ki, illetve nem valamilyen egyedi tevékenység végzésére szolgálnak. |

a)Egyszínű, kötött gyermek neccruha, amely a test alsó részét takarja deréktól a felsőcombig (100 % szintetikus szálból). Rugalmas derékkal, a derékpánthoz varrt két fodorral, amelyből az egyik kötött necc, a másik 100 % szintetikus szálból készült kötött kelme.A ruha szélei nincsenek beszegve. A ruha elejét hozzáerősített, kötött necc virág díszíti. (szoknya) (Lásd a 610 A fényképet) | 61045300 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 6104 és 61045300 KN-kód megfogalmazása határozza meg. A 95. árucsoporthoz fűzött 1.e) megjegyzés kizárja a textiljelmezeket a 61. és 62. árucsoportból. Lásd a harmonizált rendszerben a 9505 vámtarifaszámhoz fűzött A. 3. magyarázatot is. |

b)Műanyag pálca fémcsillaggal és tolldísszel.(Lásd a 610 B fényképet) | 95039032 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 9503, 950390 és 95039032 KN-kód megfogalmazása határozza meg. |

c)Egy pár tánccipő (játék), textil felsőrésszel, a felső szegély körül és a cipő szélességében gumizott, szalaggal szegett. Műanyag talppal. Mindkét tánccipő elején kötött, neccből készült rózsa és 100 % szintetikus szálból készült masni található.(Lásd a 610 C fényképet) | 95039037 | A besorolást a Kombinált Nómenklatúra 1. és 6. általános értelmezési szabályának rendelkezései, a 64. árucsoporthoz fűzött 1f) megjegyzés, valamint a 9503, 950390 és 95039037 KN-kód megfogalmazása határozza meg. A tánccipő (játék) nem tekinthető a 64. árucsoportba tartozó lábbelinek a tánccipő (játék) felső szélén és a lábon keresztben húzódó gumiszalag feszessége miatt. A felhasznált textilanyag a tánccipőként való rendszeres használatot nem bírná ki. |

d)Kézitáska átlátszó műanyagból, eleje nyomott mintával díszített. Cipzárral záródik. Szövetszalag vállpánttal (nem állítható). Szélein szegéllyel.Mérete: 16 cm × 13,5 cm × 4,5 cm (kézitáska) (Lásd a 610 D fényképet) | 42022210 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 4202, 420222 és 42022210 KN-kód megfogalmazása határozza meg. A 95. árucsoporthoz fűzött 1d) megjegyzés kizárja "a 4202, 4303 és 4304 vámtarifaszám alá tartozó sporttáskát vagy más tartót, tokot". |

2.Három tétel a kiskereskedelmi forgalom számára összecsomagolva, az alábbiak szerint:a)Szövet gyermekruha (100 % szintetikus szálból), V-alakú nyakkivágással, hasíték nélkül.A szövött anyagot a derékrésznél rátett kötött csipke borítja. A ruha rövid ujjú, az ujjak vége gumizott. A nyakkivágás, az ujjak vége és a ruha alja szegetlen.b)Két kötött kiegészítő: kötött fátyol és textilcsokor (100 % szintetikus szálból).Az árucikkek gyermekjelmez-készletként vannak összecsomagolva.(ruha)(Lásd a 611. fényképet) | 62044300 | A besorolást a Kombinált Nómenklatúra 1., 3b) és 6. általános értelmezési szabályának rendelkezései, valamint a 6204 és 62044300 KN-kód megfogalmazása határozza meg. A 95. árucsoporthoz fűzött 1.e) megjegyzés kizárja a textiljelmezeket a 61. és 62. árucsoportból. Lásd a harmonizált rendszerben a 9505 vámtarifaszámhoz fűzött (A) (3) magyarázatot is. |

3.Szandál, gumi külső talppal, 3 cm-nél keskenyebb talp és sarok összeállítással, legalább 24 cm hosszú talpbéléssel. A felsőrész külső felületének nagyobb része mesterséges szálból készült szövettel bélelt bőrcsíkokból áll. A lábfej elülső részén három textilcsík rögzíti a cipőt tépőzárral.(Lásd a 609 A + B fényképet) | 64039933 | A besorolást a Kombinált Nómenklatúra 1. és 6. általános értelmezési szabályának rendelkezései, a 64. árucsoporthoz fűzött 4. megjegyzés, a 64. árucsoporthoz fűzött 1. kiegészítő megjegyzés, valamint a 6403, 640399 és 64039933 KN-kód megfogalmazása határozza meg. Ez a szandál a 64. árucsoporthoz fűzött 1. alszámos megjegyzés értelmében nem tekinthető "sportcipőnek". Nem tekinthető továbbá "sporttevékenységre tervezett" lábbelinek sem a "speciális technológiával készült lábbeli" definíciója alapján, mert többek között a felsőrész nem tartja biztosan a lábat a cipőben. |

4.Házicipő flórfelületű anyagból készült kötött felsőrésszel, a bokát takaró, rátett bordázattal, állatfej formával (majom), amely ugyanabból az anyagból készült, mint a felsőrész többi része, és a cipő orrához varrták.A talp két textilréteg közé helyezett puha, lyukacsos műanyagrétegből áll.A külső textilréteg ellenálló textilanyagból készült, és PVC pöttyöket ragasztottak rá. A külső textilanyag (a külső talp felületének kb. 80 %-a) és a PVC pöttyök (a külső talp felületének kb. 20 %-a) érintkeznek a talajjal.(Lásd a 608 A + B fényképet) | 64052091 | A besorolást a Kombinált Nómenklatúra 1. és 6. általános értelmezési szabályának rendelkezései, a 64. árucsoporthoz fűzött 4.b) megjegyzés, a 64. árucsoporthoz fűzött 2. kiegészítő megjegyzés, valamint a 6405, 640520 és 64052091 KN-kód megfogalmazása határozza meg. A külső textilréteg a külső talp normál használata esetén általában elvárt mértékben tartós és/vagy erős. Ezeket a jellemzőket figyelembe véve a külső talpat textiltalpnak kell tekinteni. |

+++++ TIFF +++++

+++++ TIFF +++++

--------------------------------------------------